**Stredná odborná škola, Lipová 8, Handlová**

**––––––––––––––––––––––––––––––––––––––––––––––––––––––––––––––––**

**Zápisnica**

**z vyhodnotenia ponúk o najvhodnejší návrh na uzatvorenie zmluvy o nájme**

**Vyhlasovateľ:** Stredná odborná škola, Lipová 8, Handlová

**Zámer priameho nájmu č. 8/2021 bol zverejnený:** dňa 29.11.2021 na internetovej stránke vyhlasovateľa, dňa 29.11.2021 na internetovej stránke a úradnej tabuli Trenčianskeho samosprávneho kraja a dňa 3.12.2021 v regionálnej tlači, v čísle 48/3 december 2021 týždenníka Prievidzsko.

**Ukončenie predkladania ponúk:**  17.12.2021 do 10.00 hod.

**Termín otvárania obálok a vyhodnotenia ponúk dňa:** 17.12.2021 o 11.00 hod.

**Predmetom vyhodnotenia** bol výber najvhodnejšej ponuky na uzatvorenie zmluvy o nájme nasledovných priestorov:

1./ Nebytové priestory v budove „E“ Strednej odbornej školy Handlová, na ulici Lipová 8, zapísanej na liste vlastníctva č. 2708, súpisné číslo 373, na parcele číslo 1851, kat. územie Handlová:

1. miestnosť č. 43 - Celková výmera podlahovej plochy prenajímaného priestoru je 20 m2,
2. miestnosť č. 51 - Celková výmera podlahovej plochy prenajímaného priestoru je 20 m2.

**Kritériom hodnotenia predložených návrhov** **–** najvyššia ponúkaná odplata za prenechanie do užívania predmetných nebytových priestorov (nájomné v €/m2/rok) pri splnení všetkých podmienok uvedených v zámere priameho nájmu.

Zasadnutie komisie otvorila privítaním prítomných Mgr. Lucia Stúpalová. Následne uviedla, že v stanovenom termíne predložili ponuku 2 uchádzači:

1 uchádzač na nebytové priestory špecifikované v bode 1./ písm. a) (zaregistrované v registratúrnom denníku pod číslom SOŠ/111/2021),

1 uchádzač na nebytové priestory špecifikované v bode 1./ písm. b) (zaregistrované v registratúrnom denníku pod číslom SOŠ/113/2021).

K nebytovým priestorom uvedeným v bode **1./ písm. a)** bola v stanovenom termíne predložená jedna ponuka. Ponuku predložil Motivart s.r.o., Okružná 1881/27, 972 51 Handlová, IČO: 50 396 412, v zastúpení: Vladimír Valovič, konateľ spoločnosti.

Komisia sa oboznámila s predloženou ponukou uvedeného uchádzača:

Ponúkaná výška nájomného za predmetné priestory bola **26,00** **€/m2/rok.**

Ponuka obsahovala všetky predpísané náležitosti v súlade s podmienkami zámeru priameho nájmu a ponúkaná výška nájomného za predmetné priestory zodpovedala minimálnej cene stanovenej v zámere priameho nájmu.

K nebytovým priestorom uvedeným v bode **1./ písm. b)** bola v stanovenom termíne predložená jedna ponuka. Ponuku predložila Alena Hlivová, Morovnianska cesta 56/10, 972 51 Handlová, IČO: 33651736, v zastúpení: Alena Hlivová.

Komisia sa oboznámila s predloženou ponukou uvedeného uchádzača:

Ponúkaná výška nájomného za predmetné priestory bola **24,00** **€/m2/rok.** Uchádzač chce predmetný priestor využívať ako skladový priestor. Ponuka obsahovala všetky predpísané náležitosti v súlade s podmienkami zámeru priameho nájmu a ponúkaná výška nájomného za predmetné priestory zodpovedala minimálnej cene stanovenej v zámere priameho nájmu.

Na základe vyššie uvedeného komisia navrhuje uzatvoriť zmluvu o nájme na nebytové priestory

- špecifikované v bode 1./ písm. a) so spoločnosťou Motivart s.r.o., Okružná 1881/27, 972 51 Handlová, IČO: 50 396 412, v zastúpení: Vladimír Valovič, konateľ spoločnosti, od 1.1.2022 do 31.7.2022,

- špecifikované v bode 1./ písm. b) s Alenou Hlivovou, Morovnianska cesta 56/10, 972 51 Handlová, IČO: 33651736 od 1.1.2022 do 31.12.2022.

V Handlovej, 17.12.2021

Mgr. Lucia Stúpalová ..................................

Anton Michele ..................................

Alena Gregorová ..................................

Schválil:

Mgr. Jozef Barborka, riaditeľ školy ..................................